
Olvasni jó 


, Nézz utána, hogy minden napból, a legközönségesebb, 
sivár hétköznapból is ünnepet csinálj, ha pillanatokra is! 
Egy jóindulatú szóval. Méltányos cselekedettel. 
Udvarias mozdulattal. Nem kell sok az emberi 
ünnephez. Minden napba  — belecsempészhetsz 
valamilyen varázsos elemet, megajándékozhatod magad 
egy könyv igazságának negyedórás  élményével, 
valamilyen — homályos fogalom megismerésének 
kielégülésével, — környezeted  vigasztalásával vagy 
felderítésével. Az élet gazdagabb lesz, ünnepibb és 
emberibb, ha megtöltöd a hétköznapok néhány percét a 
rendkívülivel, az emberivel, a jóindulatúval és az 


udvariassal; tehát az ünneppel." (Márai 1999: 96-97.) 


A könyv olvasása ünnep az életünkben. Élményekkel 
gazdagodunk, melyek segítségével oldódik feszültségünk, 
problémánk. Az olvasás, mint értelmi tevékenység, a szellemi 
és érzelmi réteg megmozgatásán kívül ösztönzi belső 
aktivitásunkat, ugyanakkor énerősítő is. Az olvasás csendet 
kíván. Arról, amit olvastunk, csak egy bizonyos idő eltelte után 
tudunk beszélni, mert még egy ideig a könyvben élünk, együtt 


lélegzünk a szereplőkkel, szenvedünk, boldogok vagyunk. ,, Az 
5; 


olvasás bensőséges, tudásunk magányos, csaknem fájdalmas 
titok, mert szembesülünk vele, egy szerző azért van — ahogyan 
mondani szokás, - hogy emegváltoztassa az életünket.s 
(Pennac 2001: 89.) ! Ennek ellenére rohamosan csökken a 
könyvet nem olvasók száma. —— Gereben Ferenc 
olvasásszociológus felmérése szerint a felnőttek több, mint fele 
évente egyetlen könyvet sem olvas elj Az olvasás, a 
szépirodalom iránti érdeklődés tehát radikálisan csökken, pedig 
mennyi minden szól mellette: gyarapítja szókincsünket, tükröt 
tart elénk, alakítja egyéniségünket, gazdagítja viselkedési 
szokásainkat, mintát nyújt stb. Márai Sándor Füves könyv című 


könyvében így fogalmazza meg az ember és az olvasás 


kapcsolatát. 


, Erővel olvasni. Néha nagyobb erővel olvasni, mint 
amilyen erővel az írás készült, melyet olvasol. Áhítattal, 
szenvedéllyel, figyelemmel és kérlelhetetlenül olvasni. 
Az író fecseghet; de te olvass szűkszavúan. Minden 
szót, egymás után, előre és hátra hallgatódzva a 
könyvben, látva a nyomokat, melyek a sűrűbe vezetnek, 
figyelni a titkos jeladásokra, melyeket a könyv írója 
talán elmulasztott észlelni, mikor előrehaladt műve 


rengetegében. ... Életre halálra olvasni, mert ez a 


legnagyobb, az emberi ajándék. Gondold meg, hogy 
csak az ember olvas." (Márai 1999: 36-37.) 


Sopron, 2006. 
Gödéné dr.Török Ildikó 


A könyv, az írás és az olvasás jelentősége az ember életében 


A könyv története egyben az emberiség története is. Az 
emberek tudásukat az írás kialakulása előtt a fejükben tárolták, 
de mindent megjegyezni, emlékezetben tartani lehetetlen volt. 
Emberi szükséglet az, hogy meg szerették volna örökíteni 
életük fontos eseményeit, ezért tehát az írást a mindennapi 
szükséglet hozta létre. 

Az első írásformák embereket, állatokat, hétköznapi tárgyakat 
ábrázoltak. Ezeket a képjellegű ábrázolásokat piktogramoknak 
nevezzük. A legősibb ismert képírás i.e. 3000 tájáról való. A 
spanyolországi Altamira barlang falait jégkorszakbeli állat, 
emberrajzok borították. Az ősember fára, csontra, kőre véste 
ábrázolatait. A  képírás jelei azonban  egyszerűsödtek, 
jelentésük viszont állandósult. 

A mezopotámiai sumérok i. e. 3000 körül találták fel a 
legrégebbi ismert írásrendszert, az ékírást. Mezopotámiában a 
sumér fejedelmek hatalmas könyvtárat hoztak létre. 
Agyagtáblákba ékírással vésték a történteket. 1848-ban Ninive 
feltárásakor 60000  agyagtábla került elő, melyeknek 
megfejtése Grotefend német tudós nevéhez kapcsolódik. Az 
egyiptomi civilizáció bölcsőjénél i.e. 3000 körül kétféle 
írásmóddal találkozhatunk: a hieroglif, illetve a hieratikus 


írással. A hieroglifák az egyiptomiak szent írásjelei. A mítosz 

szerint a bölcsesség istenének, Thotnak a találmánya. A 
hieroglifa szó jelentése szent véset, melyeket templomokra, 
sírokra és más vallásos emlékművek falára véstek. Victor Hugo 
azt írja, hogy az emberiségnek sohasem támadt olyan fontos 
gondolata, amelyet kőbe ne írt volna. A hieroglifák 
megfejtésével már a XV. század óta próbálkoztak a kutatók, de 
csak a XIX. században sikerült a francia tudósnak, Francois 
Champollionnak a rosette-i kő segítségével. Az egyiptomi 
írásban 24 mássalhangzó jel volt, magánhangzót nem 
használtak. 

Az i.e. 7. században megjelenik a demotikus írás, amely főleg a 
közigazgatási írásokban olvasható. 

I.e. 2000 táján a kínaiak is kifejlesztették az írásukat. Ez az írás 
leginkább szóírásnak tekinthető, mivel az írásjelek teljes 
szavakat jelölnek. A japánok is a kínai írást használják, de az 
írásjeleket leegyszerűsítették. Kialakították a saját japán 
szótagírásukat, ahol az írásjelek a szavak szótagjait jelölik. 
Hogy hogyan és mikor jött létre az első ábécé, a betűírás, nem 
tudjuk pontosan. Valószínű, hogy egy a Szíria és Palesztina 
területén élő nép találta fel az ábécé ősét i.e. 1000 táján. A 
föníciai nép használta aztán a legelső fennmaradt ábécét. A 
föníciaik a mai Szíria és Libanon területén éltek. Írásuk az 


ósemiták írásából alakult, s lett az alapja a görög 


jelrendszernek, amelyből aztán a latin, s közvetve az európai 
írás fejlődött. 

A görögök a kereskedő föníciaiaktól sajátították el az írás 
művészetét. Módosították, továbbfejlesztették a rendszert. 
Megfordították az írás irányát, s egyes mássalhangzó-jelölő 
betűkkel magánhangzókat jelöltek. Hellász az irodalom terén is 
óriási teljesítményt nyújtott. 

A világhódító rómaiak a görögöktől és az etruszkoktól tanulták 
meg az írásformájukat, így alakult ki a latin ábécé. A hatalmas 
birodalomnak szüksége volt arra, hogy törvényeit, Rómát és a 
hősöket dicsőítő történeteket, irodalmát papiruszra, pergamenre 
vagy, mint a híres Traian oszlopon kőbe vésse. 

Tekercsekre írtak, melyeknek alapja a papirusz volt. Innen 
származik a papiros elnevezésünk. A görög műveltség emlékei 
is a birodalom részévé váltak. Rabszolgák másolták a 
klasszikus — műveket. — Sok római  patríciusnak volt 
magánkönyvtára, sőt közkönyvtárakat is hoztak létre. 

A mai értelemben vett könyvalak kialakítására alkalmas 
eszköznek bizonyult a pergamen. A legenda szerint Pergamon 
királya összekülönbözött az  alexandriaikkal, s egy új 
könyvalapanyag előállítására bíztatta a tudósait. Így keletkezett 
a pergamen. 

Az első kódexek az isz. I. században tűntek fel, amelyeket 


szorgos szerzetes kezek írtak. Nagy odafigyeléssel készítették, 

díszítették őket, valóságos műtárgyak voltak. Nekünk, 
magyaroknak is vannak kézzel írt könyveink. Ilyen Anonymus 
Gesta Hungaroruma 1200 körül vagy a XIII. század elejéről 
származó Pray-kódex, melynek 154. oldalán van a legrégibb 
magyar nyelvemlék: a Halotti beszéd és könyörgés. A XIII. 
századból való Kézai Simon krónikája. 

A legszebb könyvek azonban Nagy Lajos és Hunyadi Mátyás 
uralkodása alatt készültek. A XIV. századból származik latin 
nyelvű történelmi forrásunk a Bécsi Képes Krónika, gyönyörű 
iniciálékkal, betűkkel, képekkel, mely az Árpád-kori 
magyarság történetét írja le. Mátyás királyunk Corvinája pedig 
korának jelentős gyűjteménye volt. Eredetileg 2000-2500 
kötetből állt, mára kb. 180 a hiteles Corvin-kódexek száma. 

A XIII. században jelent meg Európában a papiros, melyet 
Kínában már az I. században ismertek. A papiros a 
könyvnyomtatás alapanyagává vált. 

Európában a könyvnyomtatás előtt a legkeresettebb mű a 
Biblia volt. Kolostorokban másolták. A másolás hosszú időt 
vett igénybe, ezért drága és ritka kincs volt, sőt kevesekhez 
jutott el. 

Gutenberg János zseniális találmánya segítségével megalkotta 
42 soros Bibliáját (XV.sz.), melyre úgy tekintenek, mint a 
legszebb . nyomtatott — könyvre. Gutenberg tanítványai 


Európában — nyomdákat alapítottak, s  — megindult a 

könyvnyomtatás. Olaszország, Franciaország, Németalföld, 
Anglia mellett nálunk Magyarországon Mátyás király 
uralkodása idején Hess András alapította meg az első magyar 
nyomdát Budán. Kiadta a Chronica Hungarorumot. A XVI. sz. 
a reneszánsz kora. A reneszánsz világ humanizmusa a 
művészet, az irodalom és a tudomány terén, a reformáció a 
hitélet terén volt ösztönző erő, mely szolgálatába állította 
Gutenberg találmányát. 

A XVIII. században a könyvnyomtatás eszközei változatlanok 
voltak. Aztán a fejlődés megjelenése tömegcikké tette a 
könyvet. Ez azzal járt együtt, hogy a könyvnek, mint művészeti 
terméknek az értéke csökkent, viszont fontos volt a tartalom. 

A XIX. század a , könyv diadalmenete" Barát, társ, segítő 
eszköz. A század végén megjelenő új médiumokkal (telefon, 
mozi, stb) elindult a könyv , túlhaladásának" folyamata. A 
századvég pedig a , robbanás". Számítógép, mobiltelefon, 
világháló. Frédéric Barbier szerint: A könyv kizárólagos 
dominanciájának kora már jó ideje véget ért. 

Pedig egyre nagyobb szükség van az olvasásra, mégpedig az 


értékes könyvek olvasására. 


A könyvet Ozimandiasz egyiptomi király is lelki gyógyszernek 
nevezte. A könyv igazi jó barát, a mindennapok része. A könyv 
a lélek orvossága. A cél, ami a könyvet a kezünkbe adja, 

mindnyájunkban ugyanaz. Szórakozni akarunk, tanulni, 
nevetni, sírni, napi gondjainkról megfeledkezni, mégis egyre 
kevesebben gondolják ezt, s egyre fogy a naponta olvasó 
emberek száma. A folyamat világjelenség, ezért Magyarország 


sem maradt érintetlen. Kosztolányi Dezső írja: 


, Tudom, a könyv nem divatcikk ma, s a jelen más 
egyebet bámul... Inkább a kilóméretekkel és a 
mérföldekkel viaskodik... Az emberiség részegen és 
megbűvölten vágtat előre földön, vízen, levegőben; .. . 
Egyszer azonban ennek is vége szakad. Akkor az 
emberiség egy kicsit megdöbben. Ekkor magába száll, s 
. tűnődik útjáról, rendeltetéséről. És választ is keres a 
kérdésre parlagon hagyott, elkérgesedett lelkében. De 
egyelőre nem talál. Erre felel majd a könyv. A könyv, 
amelyet lenézett és sutba dobott... A könyv, a szellemi 
manna, melyből mindenki jóllakhat, az égi táplálék, 
mely minél inkább fogyasztják, annál több lesz belőle, a 
bűvös kenyér, mely senkit sem hagy éhen, minden 
ínséget kielégít, hatalmassá tesz, úgyhogy mindenki az 
ismeretek tőkése és  nagybirtokosa lehet általa, 


gondolatmilliomos." (Kosztolányi 1990: 409.) 

(A könyvekben minden kérdésünkre megvan a válasz, csak 
tudnunk kell jól kiválasztani azt. Évszázadok tudása rejtőzik a 
sorok mögött. ( 

Különös varázsa van a könyveknek. A jó könyvek jó olvasóvá 
nevelik az embert, a jó olvasó aztán jól válogatja meg a 
könyveket. Hegedűs Géza írja: ,,... a jó irodalom kikapcsol és 
ugyanakkor bekapcsol. Nagy gondokkal terhel, de meg is 
pihentet tőlük. Az irodalom egyszerre nevel, tanít, szórakoztat, 
gyönyörködtet, buzdít, elandalít... vagyis: élménnyé teszi 
bennünk az egész valóságot." (Hegedűs 1978: 26.) Mégis az 
emberiség a kialakulásától kezdve legalább egymillió évig nem 
olvasott. A korai ember viszont szegényebb lelki életű volt. 

A leírt és olvasott irodalom alig több, mint 2500 éves. Ez alatt 
az idő alatt az ember megismerte a körülötte levő világot, s 
benne a helyét. A szépirodalom, a vers, a próza a művészetek 
egyik ága, mely más módszerekkel, más módon szól a 
tudatunkhoz, mint az oktatás. A legfontosabb viszont az, hogy 
életformánkká váljon az olvasás. A gyakorlott olvasó többet 
tud a társadalomról, az érzelmekről, a múltról, a jelenről, saját 
magáról, mint a keveset vagy semmit nem olvasó. Az irodalom 
szavakkal képes pótolni az emberek közötti érintkezésformát, a 
közeledést-távolodást, a testi érintkezést, a beszédtempót, a 
hanghordozást, a  mimikát stb. Az emberi viszonyok 


valamennyi rétegét képes bemutatni a szóbeli közlés által. 

Ezzel már a görögök is tisztában voltak, ezért születtek a 
tragédiák, melyek az egész görögül beszélő világot bejárták. 
Athénbe özönlött a környező falvak és városok népe, sőt a 
távoli államok is küldtek követeket azokra az ünnepekre, 
amikor a színielőadások folytak: a télvégi és tavaszi 
Dionysiákra. A tragédiák szerzői szörnyű bűnökről is írtak 
azzal a céllal, hogy megtisztítsák tőlük az embereket. Hegedűs 
Géza szerint: Az embert az irodalomban szembesíteni kell saját 
titkolt, szégyellni való vagy éppen bűnös vágyaival, káros 
ösztöneivel, hogy elriadjon tőlük. 

Az a szerző, aki írásaival mindezt megmutatja, a béke, az 
emberi méltóság, a megértés csíráit ülteti el az emberben. Egy 
műalkotás befogadása, belsővé tétele annál mélyebb, minél 
árnyaltabb, csiszoltabb a befogadó rendszerünk. Akik a 
szellemi kultúra javai nélkül élnek és találkoznak egy igazi 
alkotással, nagy valószínűséggel nem tudnak vele mit kezdeni. 
Mindenkiben ott van a befogadó, ami befolyásolja, hogy mit 
ért meg. Goethe azt vallja, hogy a tartalomra csak az bukkan rá, 
akinek van hozzátennivalója. 

Vegyük észre a könyvekben rejlő csodát, és ne csupán 
segítségükkel, hanem rajtuk keresztül haladjunk a végső cél 
felé. Ha sorsunkat egy zeneműhöz hasonlítjuk, akkor az egész 
roppant szimfóniának tulajdonképpen egyetlen fő témája van. 


A téma végtelenül egyszerű. Az egész ennyi: embernek lenni! 

Míg végigolvassuk a könyvet első betűjétől az utolsóig, 
hatalmas változáson megyünk keresztül. Ha e változást 
tudatosan éljük meg, minden elolvasott könyv továbbvisz 
bennünket az úton, egyre finomabb árnyalatok megértésére és 
befogadására is képesek leszünk. Az olvasás gyönyörűségének 
legszebb titka az, hogy nincsenek olyan művek, amelyeket 
kötelezően el kell olvasni. A nagyon sokat olvasók is hagynak 
ki fontos műveket életük folyamán. Az ízlés dönti el, hogy 
mely műveket tartunk szépnek, elolvasásra érdemesnek, s hogy 
gyönyörködünk-e az adott irodalmi alkotásban. Ahhoz 
azonban, hogy mindezt elérjük, szükség van arra, hogy az 
olvasás elnyerje méltó helyét és szerepét a szabadidős 
tevékenységekben, s a gyermekkorban elültetett mag fává 
növekedjen. 

Az 1960-as években a legelterjedtebb művelődési tevékenység 
az olvasás volt, hisz kevés otthonban volt még televízió, a rá 
következő évtizedekben a szabadidőnek a művelődésre 
fordított része azonban rohamosan csökkent (olvasás, színház, 
stb), sőt ez a folyamat azóta is tart. Ma legtöbb időt a televízió 
nézésére, a videozásra, valamint a számítógép játékaira, 
internetezésre fordítunk, holott elméletben tudjuk, hogy az 
ismereteket elsősorban a könyvek közvetítik. A könyv a 
mindennapi — élet dolgaiban eligazít, —  problémáinkra, 


kérdéseinkre választ ad, feszültségoldó, ellazító. 

Ezt már kisgyermekkorban is tudatosítani kell azáltal, hogy 
megismertetjük a gyereket a könyvvel, az olvasással A 
gyermek nyelvére, személyiségének fejlődésére óriási hatással 
van, ha a felnőtt olvas neki. Mindez megváltoztatja a családi 
élet minőségét, a gyerek:szülő kapcsolatát. Szorosabbá válik az 
érzelmi kapcsolat a szülő és gyermeke között, s ez egy életre 


szól. f 

Írók, költők vallomásai az olvasásról, a könyvről 


, Valamint a házat is alulról kezdik építeni, azonképpen a 
magyar irodalom olvasóközönségének nevelését is alul, a 


gyermekeknél kel! elkezdeni." 
Benedek Elek 


, A gyermekkorom úgy telt el, hogy apám mesélt. Íróságom 
gyökere voltaképpen oda nyúlik vissza, az ő meséibe. Ő 
tanított meg a szó becsületére, de tőle tanultam az 


emberábrázolás alapjait is. ..." 


Sánta Ferenc 


, Ha a gyermeket egyáltalán meg lehet tanítani olvasni, csak így 
lehet: közös olvasással s utána lelkesült megbeszéléssel." 
I Kardos László 


,:.. Mesét kaptam minden lefekvéskor. Ezek a mesék nem 
szűntek meg a  gyermekkorral, inkább módosultak, 
terebélyesedtek, s egyre aktívabb munkatárssá váltam magam 
is a kitalálásában, különös esti mulatságainkat nem cseréltük 
volna fel semmivel." 

Szabó Magda 

, Ha ma kihagyod az esti mesét, holnap már lehet, hogy nem is 
kéri a lányod, vagy fiad. Ha ma nem ülsz oda vele a társasjáték 
mellé, előfordulhat, hogy a jövő héten már késő lesz. Ők ma 
gyerekek, s nem pótolhatod be az önfeledt legózást, babázást 
úgy öt év múlva, amikor már kevésbé szorítanak a megélhetési 
gondok, amikor már nem kell új szőnyeg, vagy függöny az 
ablakra. Ha most kihagyod az együttlét meghitt perceit, évek 
múltán talán már a meghitt beszélgetéseket sem igénylik. Ha 
most nem sétálsz velük kézen fogva, akkor pár év múlva 
végleg elengedik a kezed, és a kapaszkodó nélkül 
elsodródhatnak. 

Visszahozhatatlanok és megismételhetetlenek a gyermekkor 
napjai, hetei, hónapjai. Téglák ezek, amelyből és amelyre a 
felnőtt élet felépül. Ha sok tégla hiányzik, labilis lesz az 
építmény." 

(1998-ban az Írásbeliség Világnapja alkalmából a Magyar 
Olvasótársaság ünnepségein terjesztett, ismeretlen szerzőtől 


származó írás) 


,Mi van a könyvekben, mi az a titok, amit nem osztanak meg 
velem? Aztán megtanultam olvasni. És megtudtam, mit a 
könyvek titka. Az, hogy minden bennük van. Nemcsak a 
tündérek, a manók,  királykisasszonyok, a gonosz 


boszorkányok, hanem én is meg te is, örömeinkkel, 

gondjainkkal, vágyainkkal, bánatunkkal, benne van a jó meg a 
rossz, az igaz és a hamis, a természet, a világmindenség; ez 
mind, mind elfér a könyvekben. Nyisd ki a könyvet! Megosztja 
veled minden titkát." 


Janikonszky Éva 


A gyermek könyv iránti érdeklődése, szeretete nagyon korán 
kialakul. Ehhez az kell, hogy könyvekkel körülvett 
környezetben nőjön fel. Szabó Lőrinc azt írja, hogy először 
csak fióknyi volt a könyvtára, majd tele lett az asztal vele. 
Innen kéredzkedtek a polcra, egyre több lett, mert minden 
pénzét könyvek vásárlására költötte. 

Mai világunkban könyvet vásárolni nem olcsó dolog. A 
könyvek nagyon drágák, pedig az olvasóvá nevelés nélkülük 
elképzelhetetlen, lehetetlen. 


Áprily Lajos szerint: 


, Én jól tudom azt, hogy a könyvnek hatalmas formáló 
ereje van. Érzékeltem ezt magamban, másokban, 
tanítványokban. Vajon hogyan találkozunk a könyvvel? 
A könyvet elolvassuk, és az formálni kezd bennünket, 
vagy van egy egyéniségünk, és ennek az egyéniségnek 
van egy kiválasztó ereje, és kiválasztja azokat a 


könyveket, amelyek az egyéniségnek megfelelnek. ... 


Én hiszem, hogy megtaláltam azokat a könyveket, 
amelyek a magyarságnak és az emberiségnek a 
legtöbbet és legszebbet adták. Még akkor is 
megtaláltam, ha ezeket nem tudtam az élet különböző 
körülményei miatt egy könyvtárban, a magam 
könyvtárában csoportosítani, s ha csak az álom 
könyvtárában gyűjtöttem is össze, csak annyit 
mondhatok, ha nem is volt könyvtáram, mindig a könyv 


barátja voltam." (Áprily 1981: 28.) 


Vajon hogyan találkozunk a könyvvel? — kérdezi Áprily Lajos. 

A gyerek és a könyv kapcsolata 


Kosztolányi Dezső írja: A gyereknek olvasnia kell. Nem sokat 
kell olvasnia. Jót kell olvasnia. 

sAki olvasni szeret, az az unalom óráit, amelyek 
elkerülhetetlenek életünkben, gyönyörűséges órákra cseréli 
fel." — írja Montesguieu. (Gábor 1990: 187.) 

Az olvasástanításnak és olvasóvá nevelésnek két kulcskorszaka 
van. Az első a hat éves kor előtti, amikor a gyermek még nem 
olvas. Itt dől el, hogy a gyermek megtanul-e a hallott szavakból 
belső képi világot teremteni. — vallja Arató László a Pedagógiai 
Szemle lapjain. 

A gyermek kapcsolatát a könyvekkel az első találkozás dönti 
el. A könyv és az irodalom szeretetének kibontakoztatásában, 
valamint a vizuális képességeinek alakításában óriási szerepe 
van az illusztrációnak, a szép könyveknek. A gyereket az 
irodalomhoz, a könyvekhez, a képeskönyv vezeti el. Ez a 
könyv számára még csak játék. Épít belőle, rakosgatja, 
lapozgatja, nézegeti benne a színes képeket. Az illusztrációkat 
elevennek véli: a kutyát megsimogatja. A képek tehát 
ismerősek, sok örömöt adnak, s élményeket idéznek fel a 


kisgyerekben. 

Az óvodáskor képeskönyvei szövegesek. Fontos, hogy a mű 
stílusa, hangulata és a mondanivaló, valamint az illusztráció 
összhangban legyen egymással. 

A gyerek harmadik életévében (óvodáskorú) együtt mondja a 
felnőttel a mondókákat, a verseket, sőt egyedül is élvezettel 
ismételgeti a sorokat, rímeket. 


Komáromi Gabriella írja: 


, Az ember élete során soha nem él olyan szoros és 
intenzív kapcsolatban a verssel, mint gyermekkorában. 
A születés után néhány évig a vers a gyermek 
mindennapos közege lehet. Ha sír, verssel, dallal 
nyugtatják, mozgását mondókákkal kísérik. Az anya 
biztonságot árasztó hangját hallgatja  versmondás 
közben. Nem értelmet keres a versben, még csak nem is 
érzelmeket. Erre nem is képes. Hangulatokat él át 
csupán, de közben tanul, és hamarosan reprodukálja is a 


hallottakat." (Komáromi 2001: 283.) 
A versek mellett élvezettel hallgatja a rövid meséket, 


elbeszéléseket, amelyek önmagáról, hasonló korú gyerekekről 


szólnak. 

Négyéves — korában kezdődik a nagy  mesekorszak. 
Bonyolultabb lesz a cselekmény, s a mesékben, melyek eddig 
elsősorban csak állatokról szóltak, nő a szereplők száma. 

A képeskönyvek verseit gyorsan megtanulja, ugyanúgy, mint a 
rövid gyermekverseket. Egyre szélesedik az irodalom világa. 
Az elbeszélések vonzereje sem csökken. 

Az ötéves gyereknek gazdag a fantáziája, sőt a nyelvi humor 
iránti érzékenysége is megfigyelhető. Ez a kor a tündérmesék, 
a tréfás mesék kora, kedveli a groteszk verseket is. 

A hatéves gyermek a bonyolultabb felépítésű, szerteágazó 
cselekményből felépülő meséket szereti. Élvezi a verses 
meséket is. Hatással vannak rá a lírai gyermekversek. Erre a 
korra a gyerek irodalmilag iskolaéretté válik. Életében új 
szakasz kezdődik, az irodalom, a mese és a vers lassan-lassan 
olvasmányélménnyé lesz. 

Hét és tízéves kora között újraolvassa óvodáskorának szeretett, 
kedves meséit, elbeszéléseit. Átél egy újabb mesekorszakot. 
Ebben a korban keveredik az olvasás a felolvasással. A mese 
mellett a növényekről, állatokról, technikai dolgokról szóló 
elbeszélések — jelentenek élményt a gyereknek. A 
gyermekverseknek nincs akkora vonzerejük, mint az előző 
életkorban. A gyermek érdeklődése sokoldalú. Vonzzák a 
mondák, az egyszerű útleírások, a technikai könyvek, az 


újságok, folyóiratok. 

A tizenegy-tizenhárom éves gyermekek érdeklődését a 
kalandregények kötik le. Keresik az emberi példaképeket. 

A pubertás kor a biológiai és a szellemi érés időszaka. 
Feszültség, vívódás,  gátoltság, az önbizalom  végletei, 
szembenézés a világgal. Álmodozás, életcélkeresés, erős 
érzelemhullámzás, érdeklődés a könyvben található példa és 
válasz iránt. 

Ezt nyújtja a könyv, az olvasás, mégis elszomorító egy másik 
olvasásszociológiai felmérés, miszerint a 8. osztályt végző 
gyerekek 20-30 90-a a saját tankönyveit sem tudja elolvasni. A 
gyerekek nem szeretnek, mert nem tudnak olvasni. Maróti 


István szerint: 


, Ha egy nemzet ifjú állampolgárai nem tanulnak meg 
gyermekkorban olvasni, nem válik számukra az olvasás 
élménnyé, a — szabadidő eltöltésének egyik 
örömforrásává, akkor ennek a népnek a műveltsége, 
kulturáltsága csorbul, a kulturális értékek megbecsülése 
fokozatosan csökken, sorvad. ... Az olvasásra 
nevelésnek igenis vannak társadalmi dimenziói, hisz a 
tennivalók, a felelősség érinti a családot, az iskolát, a 
szülőket, a pedagógusokat, a tankönyvek szerzőit, a 
könyvtárosokat, a népművelőket, azaz a felnőtt lakosság 


jelentős hányadát." (Maróti 1990: 192.) 


Vssi 


A mese varázsereje a gyermek értelmi és érzelmi 
fejlődésében 


Lázár Ervin szerint: Egy mese annyiféle, ahány olvasója van. 
Ha az író megírja a történetet, az olyan, mint egy fél alma, 
mindaddig csak fél, amíg az olvasó saját fél almáját hozzá nem 
teszi, s ezt mindenki másképpen teszi hozzá, vagyis 
mindenkiben más dolgokat mozgat meg. 

A mese évezredek óta foglalkoztatta az emberek képzeletét, 
hozzátartozott a mindennapi életükhöz. Gondoljunk az 
óegyiptomi papírtekercseken fennmaradt szövegekre vagy a 
Bibliára, hisz a Bibliában már vannak igazi mesék. Ilyen 
például a fák királyválasztásáról szóló mese. Feltehetjük a 
kérdést, miért ilyen ősi műfaj a mese? Talán azért, mert a 


mesék az ember legbensőbb szükségleteiből születtek. 


, A mese régi kezdetleges formájában a kultúra küszöbe 
előtt bolygó ember epikája volt. Minden irodalmi 
megnyilatkozás őse. Elbeszélő műfaját át- meg átszőve 
lírai és drámai elemekkel. Tárgya: a csodás elemekkel 
ékesített történet, de ennek forrása az érzelmektől 
túlfűtött képzelet, és a félelmet, akadályt nem ismerő 
akarat.  Alapmotívuma, a történés kiindulópontja, 


valami megrázó érzelem: a szeretet, harag, öröm, 

szomorúság. Cselekményét a jó és rossz akarat 


összecsapása viszi előre." (Zilahi 1998: 26.) 


Megtaláljuk bennük a régi, mágikus hiedelmeket, a 
hagyományokat, de ugyanakkor lelkünk,  tudatalattink 
legféltettebb titkait is. A mese megmutatja azt is, hogyan kell 
embernek lenni a világban. 

A mese mindig egy szebb, boldogabb jövőt tár a hallgató elé. A 
mesehősök nem másokat győznek le, hanem önmagukat és a 
bennük lévő rosszat. A mese célja, mondanivalója, hogy a 
nehézségeket nem lehet elkerülni, a jutalom, a gazdagság 
elnyerhető, csak küzdeni kell érte. Ezért is volt olyan nagy 
szerepe a régi kor embere számára. 

Fedics Mihály, a híres Szabolcs megyei mesemondó így 
beszélt a régi időkről: Régiben nem volt lámpa, a fonóba is 
kandallónál a tűz világlott, azt ülték körül az asszonyok... 
Összejöttek a férfiak is.  Gubájuk vót mindnek, 
összehajtogatták, a ház földjére letették, oszt ráült vagy 
pediglen némelyiknek tetszett,  elterítette, oszt  ráhasalt. 
Danoltak ezek a férfiak, mesélgettek ott a földön. Csendesség 
vót. 

Várták a mesét ősszel a fonóban, nyáron az eperfa alatt, 
csillagos nyári estéken a szérűskertek alján. Meséltek 


kukoricamorzsolás közben, tollfosztáskor vagy a közös 

kosárfonáskor. Családi körben a hosszú téli estéket is a mesék 
és más történetek elmondásával rövidítették meg. A kemence 
melegénél, a pislákoló lámpa fényében a nagyapa vagy a 
nagyanya meséjére figyeltek a gyerekek. 

Arany János írja a Családi kör című versében: , Körül az 
apróság, vidám mese mellett, zörgős héjú borsót vagy babot 
szemelget..." (Arany 1973: 153.) 

Vagy ugyanebben a versben: , Nem mese ez gyermek, így 
feddé az apja." (Arany János 1973: 155.) 

A mesemondás és hallgatás a mindennapi nehéz munka mellett 
közös szórakozást, szépségélményt is jelentett a régi idők 
emberei számára. 

A természettől el nem idegenedett ember szeme láttára zöldül 
ki a fa, látja az élet megannyi csodáját, melyben sajátos 
kettősség van: a felismerhető realitás, de egy kicsi irrealitás, 
ami nem ismerhető és érthető meg, és ez a csoda. 

A csoda belép az életbe ahányszor csak kell, ahányszor a hős 
az élet legmélyebb pontján van. 

A csodának lélektani realitása van. Az emberi lélek nem 
nyugszik bele abba, hogy az ember gyógyíthatatlan beteg, hogy 
a halál véglegesen pontot tesz az ember életére, s elragadja a 
szeretett lényt az életünkből. Az életösztön találja meg az utat a 


csoda felé. A csoda viszont nem képzelhető el a legmélyebb 

reménytelenség és legszorongatottabb helyzet nélkül. Amíg 
lesz emberi szenvedés, már csak a csodával lehet gyógyítani. 

A népi lélek elviseli a tragikus életérzést, vállalja azt. Képes 
belenézni a lét mélységes szakadékaiba, de nem zuhan bele 
soha, az utolsó pillanatban mindig felcsillan a remény. Erre 
szüksége is van, hogy tovább tudjon élni. Thomas Mann: 
József és testvérei című művében ezt írja: A remény ott virít 


legpompázóbban, ahol legsoványabb a talaja. 

A mese, mint a lelki egészség őrzője 


ja mi világunkban a mesék legfogékonyabb befogadója a 
gyermek. A gyermekkorban hallott, olvasott mesék sírig 
elkísérik az embert. Sivár lenne a gyermekkor mese nélkül. A 
mai tudományközpontú, racionális, erőszakos világunkban 
nagyobb . szükség van rá, mint eddig bármikor. Segítséget 
adnak az életben előforduló konfliktusok helyes megoldásához, 
s ezzel erősítik a gyermekek kötődését a családhoz. . 

Lázár Ervin szerint: A gyerek és a neki mesélő szülő között 
olyan kapcsolat teremtődik, amely nélkül szerintem nem 
érdemes élni, és azt a szülőt, aki nem tudja, milyen fontos ez, 
rá kellene kényszeríteni arra, hogy meséljen a gyerekének. 
Majdnem teljesen mindegy, mit és hogyan mesél, fölolvashat 
mesét vagy népmesét, mesélhet fejből neki, ki is találhat egy 
történetet, az a fontos, hogy ez a varázskör meglegyen a két 
ember között, mert akkor ott valami nagyon fontos elindul, 
érik. 

A mesét szerető és sok mesét mondó szülő segíti gyermekét, s 
a mesék által még jobban megismeri. Az sem baj, ha a gyerek 
minden este ugyanazt a mesét akarja meghallgatni, hisz így 


jobban megérti, s feldolgozza azt a problémát, ami 

foglalkoztatja. Mindig azt a mesét meséljük, amit a gyerek 


szeretne hallani. Boldizsár Ildikó szerint: 


:A mesei szerkezetben rejlő hasonlóságok ellenére 
sincs két EEYÜDETOK mese: ugyanazon problémát 
mindegyik történet másként dolgoz fel. A 
problémafeldolgozás során azonban. egy valamit nem 
lehet szem elől téveszteni. Azt, hogy a történet elején 
megbomló egyensúlyt (pl. valaki meghal vagy 
elrabolják; valamit ellopnak; a hősben ellenállhatatlan 
vágy ébred valami vagy valaki iránt stb.) helyre kell 
állítani. A mese egyik terápiás értéke abban rejlik, hogy 
minden történet az egyensúlyhoz (egészséghez) vezető 
utat mutatja meg, mégpedig azzal a felhívással, hogy 
nem megszenvedni kell az egyensúly megbomlását, 
hanem helyreállítani. A történetekben megtalálhatók a 
gyógyuláshoz és a testi folyamatok egyensúlyának 
fenntartásához szükséges tanítások... Vagyis a mese 
nem azt állítja, hogy azt, amit elveszítettünk, elég 
visszaszerezni, hanem azt, hogy maradéktalanul le kell 
számolni azzal, ami veszélyezteti , egész-ségünket". 


(Boldizsár 1999: 8.) 

Ezt a fontos feladatot vállalja magára a meséken keresztül a 
biblioterápia. Szinte minden probléma kezelésére, megoldására 
találunk megfelelő mesét. A Holle anyó című Grimm mese 
azoknak ajánlható, akik megalázottságban élnek, magukra 
vannak utalva. A Holle anyó című mese jelkép az emberiség 
szótárában, a megalázottság jelképe. 

Tapasztalhatjuk, hogy egyre több család hullik szét a mai 
világban, s egyre több lesz a magára utalt gyerek. Ezért fontos 
a magára utalt, minden problémát egyedül megoldó hős 


példája. 


, Élt egyszer egy özvegyasszony, annak volt két lánya, 
az egyik szép és szorgos, a másik csúnya és lusta. Az 
öreg sokkal jobban szerette a csúnya lustát, mert az édes 
lánya volt. Minden munkát a másiknak kellett végeznie, 
ez volt a Hamupipőke a házban. Ott ült szegény 
napestig a kút mellett az úton és font, és font, egyre 
font, míg csak a vér ki nem serkedt az ujjából." (Grimm 


1961: 61.) 


A szép és szorgos leány a mesében végig hű marad 
önmagához, képes a kemény munkára, ez meghozza a 
gyümölcsét, elnyeri méltó jutalmát. Habár jól érzi magát Holle 


anyónál, mégis haza kívánkozik. 

Láthatjuk tehát, hogy a mesék mentálhigiénés funkciót is 
betöltenek mindamellett, hogy élményhez, az alkotás 
élvezetéhiez is juttatják a mesék hallgatóit. 


Illyés Gyula szerint: 


A művészet nem ismer korhatárt. Ezekben a 
, fiataloknak való", , kitalált" történetek részleteiben 
sincs semmivel több kitalálás, mint egy komoly 
regényben vagy versben. Sőt, ha azt vesszük, hogy a 
költött dolgoknak mennyi belső közük van a 
valósághoz, a mesékben több a megfigyelés, a 
tapasztalat: minden, amit a lélek kifejezésre és közlésre 
érdemesnek tart, mint a legnagyobb költők 
alkotásaiban." (Illyés, in. Cs.Nagy 1984: 27.) 


, Mint gyermek, aki már pihenni vágyik 

és el is jutott a nyugalmas ágyig 

még megkérlel, hogy: , Ne menj el, mesélj" — 
(igy nem szökik rá hirtelen az éj) 

s mig kis szive nagyon szorongva dobban, 
tán ő se tudja, mit is kiván jobban, 

a mesét-e, vagy azt, hogy ott legyél:..." 


(József Attila: Thomas Mann üdvözlése) 

A mese fontosságát, jelentőségét József Attila versének részlete 
is tükrözi. Mit jelent a mese a gyermeknek? Kedvenc 
történetének  elmesélését, másrészt nyugodt, harmonikus 
együttlétet a szülővel Annak a kisgyereknek, akinek sokat 
mesélnek, és ingergazdag környezetben él, sokkal fejlettebb a 
képzelete, erkölcsi értékítélete, gazdagabb a szókincse. 

A mese a szociális fejlődés elősegítője is, benne a gyerek az 
ember és a közösség kapcsolatát is megfigyelheti. Minden 
mese egyetemes emberi problémákat érint, természetességgel 
beszél az élet nagy kérdéseiről, a szülésről, halálról, 
féltékenységről, gyűlöletről, haragról, szerelemről. A gyerek a 
mesében megoldási javaslatokat talál kínzó problémáira, erősíti 
önbizalmát, hitét önmagában. ) 

Levezeti a gyerek feltörő  agresszióját, feloldja belső 
feszültségét. Bátorságot ad, helyes értékrendet alakít ki, a mese 
segítségével könnyebben eligazodik bonyolult 
élethelyzetekben, menedéket talál a magány ellen. Ezzel az 
érzéssel a mai gyerek nagyon korán találkozik. 

Általa a gyerek olyan ismeretekhez jut, amelyeket nem 
közölnek vele. Hallhat az elmúlásról, a halálról, hisz a mese . 
nem ígéri az örök életet, rádöbbenti arra, hogy az élet véges. 
Mintát ad a felnőtt kor eléréséhez, csak akkor válik igazán 


felnőtté, ha leszakad a szüleiről. Ez az út azonban göröngyös. 

Bs : vé 
A mese nem vezeti félre a gyereket, megmutatja, hogy létezik 


h 


§ az életben a rossz, találkozunk szörnyekkel, boszorkányokkal, 
de megérti azt is, hogy a veszélyeket, akadályokat le lehet 
győzni.  Azonosítja magát a hőssel, aki mindezekkel 
szembeszáll, s megtalálja a kiutat a legkilátástalanabb 
helyzetekből is. Rádöbben, hogy mindig van segítő, aki átsegíti 
az akadályokon. JÉszreveszi, hogy létezik testvérféltékenység 
(rajta kívül is), em ezt le kell tudni győznie. 

A mese végeredményben szimbólumok rendszere, melyek az 
életet tanítják. A szimbólumok hol egyértelműek, máskor 
elrejtőznek, rejtett tartalmuk csak éles megfigyeléssel bújik elő. 
Végkicsengése a jó és rossz harca, amely a jó megérdemelt 
győzelmében jut kifejezésre. 

A mesehallgatás módot nyújt a szülővel való kérdés-felelet 
helyzetre. A gyermek, ha édesanyja ölébe bújhat, mellette 
sohasem olyan hátborzongatóak a történetek, mert kettejük 
között párbeszéd szövődhet. Akár meg is változtathatja a mese 
nem szeretem mozzanatát. Hogy a mesemondás hogyan 
kapcsol össze két embert, s hogyan alakíthatják mindketten a 
történetet, azt Goethe édesanyjának visszaemlékezéséből is 


láthatjuk: 


, Majdnem fölfalt a szemével, és ha valamelyik 


kedvencének sorsa nem úgy alakult, ahogy ő kívánta, 

láttam az arcán, mennyire haragszik, vagy hogy a 
könnyével küszködik, néha közbeszólt, például azt 
mondta: , Mama, a királykisasszony akkor sem megy 
ahhoz a nyomorult szabóhoz, ha az megöli a sárkányt! 
Ilyenkor abbahagytam, és a következő estére 
halasztottam — a katasztrófa bekövetkezését. A 
képzeletem működését tehát gyakran kiegészítette az 
övé; és amikor másnap az ő elképzelései szerint 
alakítottam a  mesehősök sorsát, mondván: ,Jól 
sejtetted, valóban így történt", nagy izgalomba jött, 
szinte láttam, hogy ver a szíve." (Irodalmi olvasókönyv 


1980: 26.) 


Bruno Bettelheim: A mese bűvölete és a bontakozó gyermeki 
lélek című munkájában a mesehallgatást a magvetéshez 
hasonlítja: ,,... a jó talajba hullott magvakból gyönyörű virágok 
és sudár fák sarjadnak - azaz elfogadtatnak fontos érzelmeket, 
elősegítenek felismeréseket, táplálják a reményt, és csökkentik 
a szorongást -, s ezáltal mind pillanatnyilag, mind hosszabb 
távon gazdagíthatják a gyermek életét. (B. Bettelheim 1988: 
213.) 

S hogy milyen lelki szegénnyé válhat egy felnőtt, aki 
elfelejtette, s képtelen visszaidézni gyermekkorát, azt Sütő 


András: Gyermekkorom tükörcserepei című írásából tudhatjuk 

meg. Nagyapa unokájával az állatkerti kőparipa hátára ül, hogy 
a mese varázslatával az a fellegekbe repítse őket. A fél világot 
bejárják, mikor egy haragos felvigyázó felelősségre vonja őket 


a kihágásért, de nagyapa nem hagyja magát: 


, Elvittük a lovat? Elvittük. Visszahoztuk a lovat? 
Visszahoztuk. Itt van, vegye számba, kólikát nem 
kapott, a lába töretlen, és fújja fel, mert nélkülünk 
semmit sem ér, pókos lábú gebe és földhözragadtság. A 
táltos lovak bennünk vannak, megértette? ... Fusson 
szegény. Valamikor ő is megfordult a fellegek között. 
Csak elfelejtette már." (Sütő 1982: 114.) 


A mese, az irodalom egész életünkben elkísér, nevel 
bennünket. Segít életünk problémáinak megoldásában, az 
emberi együttélés nehézségeinek leküzdésében. Bettelheim 


írja: 


, Minden mese olyan varázstükör, amely belső világunk 
valamelyik összetevőjét tükrözi, és azt az utat,, melyet 
meg kell járnunk, hogy eljussunk az éretlenségtől az 
érettségig. Aki hajlandó belemerülni abba a mély 
igazságba, melyet a mesék közölnek velünk, először 
csak egy mély, csöndes vízfelületet fog látni, amely 


saját képét tükrözi vissza; rövidesen azonban felfedezi a 


2 


mélyben lelke belső zűrzavarát, de meglátja azt is, 
milyen úton nyerheti el a békét önmagával és a 
világgal: küzdelmeinknek ugyanis ez a jutalma." 
(Bettelheim 1988: 439.) 


Íme következzen itt egy szép mese, egy gyönyörű vallomás 


Ribainé — Balogh Hajnalka tollából — az elmondottak 


alátámasztására: 

, Egyszer volt, hol nem volt, az Óperenciás tengeren is 
túl, ahol a kurta farkú malac túr, volt egy csodaszép, 
lankás — hegyoldal, melynek szélén egy folyó 
csörgedezett. Ennek a folyónak a partján egy ősrégi, 
hatalmas nagy fa állt. Lombkoronája az eget nyaldosta, 
gyökerei a föld mélyéig nyúltak. Megszámlálhatatlanul 
sok levele volt, és tekintélyes, vaskos törzse. 

A falevelek gyakran tekintettek az ég felé, ahol mindig 
megpillanthattak egy kedves felhőt, amint az égen 
ringatózik és gyönyörködik a táj szépségében. Ez a 
bodros, pufók felhő rengeteg kövér esőcseppből állt. 
Büszkén is tekintett maga köré. Gyakran felpattant a 
szél hátára, hogy ellátogasson ebbe a varázslatos 
völgybe, és tekintete megpihenjen a páratlan 
növényeken és a sebesen hömpölygő folyón. Ilyenkor 


sokszor előfordult, hogy a szíve úgy meglágyult a sok 


szépség láttán, hogy könnyekre fakadt. Számolatlanul 
hullatta esőcseppjeit a folyóba, a virágokra és fákra. 
Ezek hálából még szebben pompáztak, mikor meglátták 
a felhőt úszni az égen, a folyó pedig még habosabban 
csörgedezett. . 

A felhő habjai közt élt egy vízcseppecske, aki mindig 
vágyakozva tekintett le a földre és sóhajtozva gondolt 
arra a napra, amikor végre belőle is igazi esőcsepp lesz, 
és lágyan csiklandozhatja a növények leveleit. Ez a nap 
is eljött. 

Egyszer hatalmas szélvihar támadt és a felhőből hullani 
kezdtek az esőcseppek. A kis vízcseppecske is 
esőcseppé dagadt, és potty, kihullott a felhő ölelő karjai 
közül. Pontosan a folyóba zuhant. 

Ez a folyó gyönyörű volt, kristálytiszta vizében 
tündököltek hófehér kavicsai, illatát már messziről 
lehetett érezni, és amikor rásütött a nap, az egész 
környék megállt, és csak őt csodálta. Nem lehetett 
tudni, hogy honnan ered a folyó, a végtelenségből jött 
és oda is tért vissza. 

Mikor az esőcsepp sikeresen megérkezett a folyóba, 
először megborzongott kissé az eddig még nem 
tapasztalt ismeretlen hidegtől, s meglepte a folyó sebes 


sodrása. Ijedten kapálózott, megpróbált fennmaradni a 

víz felszínén, mint a többi ide hullott esőcsepp, de 
mindig újabb és újabb veszedelmekkel találkozott. 
Derekasan küzdött az árral, megállás nélkül kalimpált, 
hogy minél kellemesebben utazzon, ha már idekerült. 
Mivel azonban nem ismerte eléggé a folyót, s annak 
törvényeit, bizony nagy meglepetések érték időnként. 
Előfordult, hogy kövek közé került, ahol alaposan 
megütötte magát, vagy túl magasra emelkedett ki a 
vízből, ahol pedig majdnem felszippantotta egy 
napsugár, de olyan is volt, hogy túl mélyre merült a 
vízben, és úgy tűnt, hogy összecsapnak a hullámok a 
feje felett. 

Szerencsére . azonban túljutott minden nagyobb 
veszedelmen. Sokáig küszködött ily módon a folyóval, 
amikor egyszer azt mondta magában: , Ki kell találnom 
valamit, hogy kiismerjem magam ezen a folyón, 
különben soha nem tudok kényelmesen utazni." Ezután 
egyfolytában ezen törte a fejét. 

Elkezdett kitartóan kutatni. Először szétnézett, 
megnézte, hogyan utaznak társai. Igen sokféle utazást 
látott maga körül. Néhány dolgot, amit valóban 
hasznosnak és hatékonynak tartott, meg is tanult tőlük. 
Ez sokat segített neki, már kevesebbszer került az egyik 


vagy másik part közelébe, vagy a mély vízbe, de érezte, 


hogy még nagyon hiányzik valami ahhoz, amire vágyik. 
Kérdezgette társait, hogyan lehet ezen a folyón 
könnyedén és kellemesen utazni, de kevés választ 
kapott. Időnként elúszott mellette egy-két öreg, bölcs 
esőcsepp, akiket szintén megkérdezett, de szűkszavú 
válaszaikkal nem sokra ment. , Keresd az összhangot!" , 
vagy , Ismerd meg az áramlást!" — mondták neki, de ő 
nem nagyon értette e szavak jelentését. 

Egyik éjjel, amikor mélyen és édesen szunyókált, 
varázslatos álmot látott. Feltárult előtte egy kép, s ezen 
a képen saját magát látta meg, amint a magasból tekint 
le a folyóra. Nagyon furcsa volt neki e látvány, ezért 
kissé elidőzött mellette. Minél jobban nézegette a folyót 
és önmagát, annál jobban tetszett neki mindez. A folyó 
muzsikáját hallgatva elmerengett egy kicsit, és egyszer 
csak észrevette, hogy feltárulnak előtte a folyó 
áramlásának titkai. Látta, hogy milyen áramlatok merre, 
s hogyan vonulnak. Ennek nagyon megörült, mert 
korábban nem is gondolta, hogy ilyen létezhet. És nem 
csak látta az áramlást, hanem érezte is a folyó ritmusát, 
zenéjét, ami nagyon megtetszett neki. Teljesen 
elbűvölte az a sok csoda, amit felfedezett a folyóban, s 


most már nagyon örült, hogy ő is ezen a folyón utazik. 

Ahogy így kívülről nézegette a folyót, meglátta magát 
is rajta. Észrevette, hogyan evickél hol jobbra, hol 
balra, hol le, hol fel, és látta, hogy bizony sokszor 
éppen a folyó sodrásával ellenkező irányba csapkod. Ez 
bizony jól kifárasztotta, és időnként még a kedvét is 
elvette az utazástól. 

Miközben onnan fentről figyelte magát, egyszer csak 
azt is érzékelte, hogy saját magában, belül mi zajlik. 
Látta a végbemenő folyamatok mozgását, áramlását, 
irányát, érezte ritmusukat, hallotta zenéjüket is. Ebben a 
zenében voltak még oda nem illő hangok, de időnként 
már megszólalt a tiszta dallam is. 

És az esőcsepp ott állt, testét átjárta a folyó áramlása, 
ritmusa, zenéje és legbelső zugaiban is érezte már a 
végbemenő folyamatokat. 

És akkor megértette, mit kell tennie: a benső áramlást 
össze kell hangolnia a külsővel, a folyóéval, a benső 
ritmust a külsőhöz kell igazítania, a benső zenét a külső 
muzsika részévé kell tennie. E csodálatos felismerés 
hatására egy átalakulás kezdődött az esőcseppben, 
megkezdődött az összehangolódás a folyóval. Egyre 
kevesebb lett az ellentét, a harc, egyre gyakrabban 
érezte az esőcsepp azt az összhangot, amire már régóta 


vágyott. 


Elmerült ebben a nagyszerű látványban, s csak arra lett 
figyelmes, hogy hajnal van, süt a Nap, s ő felébredt. Ez 
a reggel azonban már más volt, mint a többi. Minden 
tagjában észrevette a változást, az álom megvalósulását. 
Már valóban érezte, látta, hallotta a folyó minden 
rezdülését, s érezte saját ritmusát is. A bensőt 
összehangolta a külsővel, a külsőt a belsővel, s 
csodálatos — dolgot tapasztalt: már nem kellett 
küszködnie a folyóval, mert a folyó vitte őt, szerette és 
gondoskodott róla, mint kedves gyermekéről. 

S az esőcsepp mély békével a lelkében úszott tovább. 
Egyre többet értett, s érzett meg a folyóból — hiszen 
valahol egyek voltak már —, s ezáltal egész lényében 
növekedett a harmónia, a béke, a szeretet. Érezte a 
folyó áramlását önmagában, s önmaga áramlását a 
folyóban. Így a kicsi esőcsepp lassan részévé vált a 
nagy mindenségnek, és a mindenség is otthonra lelt 
őbenne. A szívében találkoztak, ahol összeölelkeztek, 
összefonódtak egymással, létrehozva az élet örök, 


boldog, és mindig megújuló áramlását." 


Ezt a mesét olvasva talán mindenki magára ismert a kis 
esőcsepp képében. Az élethez nagy segítséget adnak a mesék, 


történetek, maga az irodalom, a könyvek világa. 

A művészet, az irodalom hatása az emberi lélekre 


, A művészet ugyanis tényleg , varázs", mely átalakít. A 
könnycseppet gyöngyszemmé persze nem. Az embert 
emberebb emberré azonban igen." 


Poszler György 


A művészet jótékony hatását az emberi lélekre évezredek óta 
ismerik. A művészetben az emberi lélek közvetlenül nyilvánul 
meg. Platon szerint a művészetben lévő ritmus és a dallam 
hatolnak be legjobban a lélek belsejébe, azt hatalmas erővel 
megragadják, s jó rendet hozva magukkal, azt, aki helyes elvek 
szerint nevelkedik, rendezett lelkű emberré teszik. 

A művészet gyógyszer, gyógyító erő, az öngyógyítás egyik 
legfontosabb eszköze, módja. Mi másért jöttek volna létre a 
különböző művészeti ágak az emberiség hajnalán, ha nem a 
testi és a lelki bajok csökkentésére? A barlang falára rajzolt 
bölény mágikus erejével ugyanúgy az ember félelmét, 
szorongását hivatott oldani, mint az ősi tánc, a dobbal vert 
ritmus és az ének. A mese, az irodalmi szövegek szerepe is a. 
lélek gyógyítása lehetett már a kezdet kezdetén; a művészetek 
születésére más magyarázatot nemigen lelhetünk — írja Vizi E. 


Szilveszter agykutató, az MTA elnöke köszöntőjében, ami az I. 

Művészetterápiás Világkongresszus (Bp. 2003. márc. 30. — ápr. 
2.) értesítőjében olvasható. 

A művészet azonban önmagában nem gyógyít, mert ha így 
lenne, akkor nem lennének beteg vagy boldogtalan emberek. 
Söt, ha végignézzük az irodalom, a zene és a művészettörténet 
nagy alakjait, akkor láthatjuk, hogy ők sem boldogabbak, 
egészségesebbek az átlagembernél. 

A művészetet azonban fel lehet használni a lelki betegségek és 
tünetek gyógyításában, javításában. Ezt szolgálják a művészeti 
terápiák, amit a tudomány és a gyógyítás csak a XX. században 
fedezett fel újra. 

A művészeti terápiáknak különböző formáját különböztetjük 
meg: képzőművészeti terápia, tánc- és  mozgásterápia, 
zeneterápia, drámaterápia, filmterápia, bábterápia, biblioterápia 
stb. 

A művészeti terápiáknak két alkalmazási formáját ismerjük: a 
passzív, receptív, befogadó és az aktív módszereket. 

A receptív alkalmazás során a beteg vagy egészséges ember 
meghallgat valamilyen zenét, elolvas egy verset, megnéz egy 
műalkotást, filmet, majd a benne felmerülő asszociációkat, 
emlékeket, érzelmeket dolgozza fel a terapeuta segítségével. 

Az aktív alkalmazás során a páciens aktívan részt vesz a 
tevékenységben: táncol, fest, rajzol, agyagozik, verset vagy 


mesét ír, énekel. 

Freud szerint az emlékek, az érzések, a traumák tudatosítása 
még nem szünteti meg a tüneteket. A gyógyulás akkor 
következik be, ha a páciens érzelmileg is átéli azt, amit eddig a 
tudatalattijába süllyesztett. A terápiák célja, hogy ezeket a 
mélyen rejlő pszichés tartalmakat felszínre hozza, segítse 
azokat érzelmileg átélni, feldolgozni. 

Az emberi psziché legmélyebb rétegei képekben, analógiákban, 
érzésekben, szimbólumokban vannak jelen, vagyis a tudatalatti 
világunk a művészetek által, segítségével kerül a felszínre. A 
lélek mélyéről nemcsak a fájdalmas emlékek, hanem az emberi 


kreativitás is utat tör. 

A biblioterápia kialakulása, rövid története 


, Művészet és tudomány oly szükségesek, mint a kenyér 
és a víz, sőt még szükségesebbek. De ez a tevékenység 
csak akkor gyümölcsöző, ha nem arrogál jogokat, 
hanem csak kötelességeket ismer." 


L. Tolsztoj 


A lélek bántalmai olyanok mint a test sebei: akármilyen 
gondosan gyógyítjuk is, forradásuk mindig meglátszik, és 
minden pillanatban az a veszély fenyegeti őket, hogy ismét 
felfakadnak — vallja La Rochefoucauld. 

Kádár István szerint: Ma a nyugati modern ember nem kapja 
meg a szükséges szimbólumokat, és az életének értelme 
túlságosan elgyengült ahhoz, hogy a lelkét táplálja. Az egykor 
élő jelképek elszürkülése és megújulásuk hiánya okozza a mai 
nyugati ember lelki zavarát. 

A psziché, az emberi lélek rezdüléseit, örömeit, fájdalmait 
mindenki másként éli meg. Van, aki könnyen vészel át 
krízishelyzeteket, van, akinek ugyanaz már traumát okoz. 
Rohanó világunk napi történései nem kedveznek túlságosan az 
érzékeny lelkületű embereknek. Egyre több a lelkileg sérült 


ember. A lelki sérülésekkel küzdő emberek számára, 


47 


állapotuktól függően segítség lehet a terápia különböző 


formája. 


A pszichoterápia: lélektani eszközökkel végzett kezeléssorozat, 
amelyben a beteggel erre megállapodás történik, és ez a terápia 
képezi a fő kezelési eljárást. A kezelés üléseken zajlik, melyek 


időtartama és gyakorisága kötött. 


A szocioterápia lényege: a humán tevékenységek teljes skáláját 
felölelve, a társas kapcsolatok dinamikájára építve a szociális 


tanulás és a kreatív önmegvalósítás elősegítése. 


Célja: a társadalomba való harmonikus visszailleszkedés 
elősegítése, felelősen viselkedő egyéniség támogatása, a társas 
készségek és kapcsolatok fejlesztése, a reális életkép 
kialakítása, a mindennapi humán életre való felkészítés. A 


szocioterápia a rehabilitáció legfőbb eszköze. 


A szocioterápiák legfőbb formái: 


- munkaterápia 

- foglalkozásterápiák 

- kreatív művészeti terápiák 
- zeneterápia 


- biblioterápia 

- színjátszás-terápia 
- mozgásterápiák 
- játékterápiák 
- szociális készségek tréningje 
- asszertív tréning 
- mindennapi élettevékenységek programjai 
- kombinált foglalkozásterápiák 


- terápiás közösség 


A biblioterápia: rövidebb irodalmi alkotások vagy nagyobb 
művek viszonylag zárt, kerek részleteinek felolvasása, érzelmi- 
indulati feldolgozása, az elhangzottak és a résztvevők élete 


között lévő párhuzamok minél teljesebb kibontása. 


:AZz olvasással egyidős a hit, hogy az olvasás 
befolyásolja egy személy  attitűdjét, érzelmeit, 
viselkedését. A biblioterápia vagy irodalomterápia 
kifejezés a görög , biblion" és a , therapeia" (gyógyítás) 
szóból  — származik. — A biblioterápia lényege, 
módszertana, ars poeticaja: gyógyítani a könyvek 
visszhangjával. Megkeresni és megtalálni az emberben 
a művet, egészet, részletet, mindazt, ami lelkéhez 
ragadt, ami üdítő varázserővel segíti testi-lelki 
fájdalmak leküzdésében." -— vallja Vértes László. 


(Egészségnevelés 1997: 38.188.) 

A biblioterápia a gyógyítás szolgálatában 


A biblioterápia legrégibb példáját a hindu orvoslásban találjuk 
meg, ahol a lelkileg megzavart embernek a kezébe olyan mesét 
adtak, amelyben egyéni problémái jelennek meg. A mese 
segítségével a beteg megtalálhatta nehéz helyzetéből a kivezető 
utat, de az énjéhez vezető belső utat is. 

A gyógyítás mesterei évszázadok óta tudatosan vagy 
tudattalanul — felhasználtak munkájuk során lélektani 
eszközöket. A XIII. században Kairóban a Korán napi 
olvasásával , kezelték" a betegeket. 

A szakirodalom szerint Robert Burton volt az első, aki az 
irodalom és a melankólia közti kapcsolatról írt 1621-ben, az 
Anatomy of Melancholy című munkájában. 

A William Tuke által 1792-ben létrehozott Yorki 
Menedékhelyen (USA) hangsúlyozták az állandó és ésszerű 
foglalkoztatás mellett a könyvek, a térképek, az illusztrált és 
különböző tudományos munkák elhelyezését, olvasását. 
1815-ben Benjamin Rush az olvasás terápiai értéke mellett 
érvelt: amikor elmeállapotuk megengedi, mindkét nemnek 
szabad olvasnia és írnia. Pszichiátriai kézikönyvében javasolja 
az olvasást, mert: az agynak kell a sikeres elhárításhoz 


bármiféle történet, ami fenntartja a figyelmet, s nagyon 

hasznos. A hipochondriásoknak a Biblia olvasását javasolta, 
mert szerinte ez a mű figyelemelterelő. 

1833-ban az olvasást, mint terápiát a betegek kezelési 
programjának részeként John Minson Galt alkalmazta. 
1843-ban a német George Friedrich Most ajánlja a gyógyító 
irodalmat, a hipochondria és a hisztéria ellen. Két könyvet 
említ: Cervantes: Don Ouijote és Rabelais: Gargantua és 
Pantagruel. 

Magyarországon az első kezdeményezések a XIX. század 
közepén jelentek meg. A Magyar Hírlap 1852. június 8-án 
megjelent számában a cikk szerzője a következőket írja: Aki 
súlyosabb betegségben sínylődött, vagy ily betegek közül 
figyelmes szemmel forgolódott, kétségkívül tapasztalta, nagy 
kín a munkaszerető emberre nézve azon tétlenség, mely őket 
mindaddig lekötve tartja, míg új erőre vergődik. Az ily 
üdülőfélben lévő beteg, más foglalkozás, vagyis szórakoztató 
olvasmány hiányában mindig csak szánandó állapotáról 
gondoskodik, nekibúsul, s úgy óhajtott felgyógyulását legkivált 
önmaga akadályozza. Ezért sürgeti a könyvtár létrehozását a 
szerző a pesti Rókus kórházban. 

Az Orvosi Hetilap 1858. évi 27. számában Töredék a budai 
magánőrüldéből című írásában dr. Lyckovics János tanársegéd 


írja: 


a 


Nem feledhetni ki a gyógyhatányok közül zenét, 
ugyszinte a színi előadásokat, melyekben a betegek 
maguk vesznek részt. ... A műveltebb osztályú betegek 
részére van olvasóterem, célszerű könyvtár, több 
rendbeli : lap, tekeasztal, zongora stb. melynek 
engedélyeztetése az orvostól függ, ki ezáltal tartja fenn 


magának a szükséges vonzalmat." (Batári 1981: 3.) 


A biblioterápia általában pszichiátriai osztályokon honosodott 
meg, később más kórházi osztályokra is kiterjedt. Alkalmazója 
orvos, orvoscsoport mellett a könyvtáros is. Később már nem 
csak kórházakban, hanem más közösségekben 
(gyermekotthonok, öregek otthona, börtönök, javító-nevelő 
intézetek stb) alkalmazták. 

Az 1960-as évektől kezdve tágabb értelemben használták olyan 
csoportokban, melyek teljesen , normálisnak"? tekinthetők. 
Mindez bizonyítja, hogy szélesebb körben való alkalmazása, az 
egymás közötti élménymegosztás, a beszélgetések az 
önfejlesztést segítik elő, a mentális egészség megtartását pedig 
erősítik. 

Hazánkban a külföldi példák hatására a "70-es és 780-as 
években születtek biblioterápiás próbálkozások. Elsősorban 
könyvtárosok voltak azok, akik ezt a több ezer éves, de csak a 


XIX. és XX. században felelevenített eljárást alkalmazták. Az 

ókori Alexandria könyvtárának kiírása ez volt: Psyches latreion 
— a lélek orvossága. Tág értelmezésben a biblioterápiát 
jellegzetesen könyvtárosi tevékenységnek tartják, hisz a 
könyvtárosok mindennapi munkájuk során rendszeresen 
végeznek irodalomajánlást, vezetnek műértelmező, 
műmegbeszélő foglalkozásokat. 

Bernstein szerint a biblioterápia kifejezés azt jelenti, 
könyvekkel segíteni. Mindenkin segíthet az olvasás, beleértve 
olyan embereket is, akik jelenleg nem küszködnek valamilyen 
problémával, nem terápia keretében olvasnak, és nem valaki 
más irányításával jutottak el az olvasási anyaghoz. Smith 
megfogalmazása szerint a biblioterápia a könyvek általi 
gyógyítás. Ashley hasonló következtetésre jutott. Ő azt vallja, 
a biblioterápia olvasás általi orvoslás.. Hart szerint a 
biblioterápia során a tanácsadó kijelölt olvasmányok által nyújt 
segítséget a személyes problémák megoldásában. Állítja, hogy 
az olvasás mindenkin segíthet. Hébert a könyvek olvasását 
követő beszélgetésnek, szerepjátéknak és kreatív 
problémamegoldó tevékenységnek tulajdonítja a biblioterápia 
sikerét. A biblioterápia során az olvasókat rásegítik a 
könyvekben rejlő gyógyító tartalom felismerésére. 

Lack (1985) különbséget tesz , fejlesztő biblioterápia" és 
, klinikai biblioterápia"? között az alkalmazott tevékenységek és 


a terápiában résztvevő személyek típusa alapján. A fejlesztő 

biblioterápia célja, hogy a gyerek meg tudja oldani az életben 
rá váró feladatokat. A klinikai biblioterápia az, mellyel súlyos 
érzelmi vagy viselkedési problémákkal küszködőkön segítenek. 
A fejlesztő biblioterápiában az olvasmányanyagok és a 
beszélgetések az általános személyiségfejlődésre fektetik a 
hangsúlyt; a klinikai biblioterápiában viszont meghatározott 
problémákat állítanak a középpontba. A megfelelő történet a 
megfelelő időben olyan, mint a nyíl, mely szíven üt. Képes 
megtalálni és megragadni az olvasóban (vagy a hallgatóban) 
rejtőző dolgokat, a titkos sérelmet, vagy dühöt, vagy a 


várakozó, fájdalmasan felszínre kívánkozó szükségletet. 

A biblioterápia célja, helyszínei, irányítói 


A biblioterápiát sokféle céllal használják, az alapkritériumok, 
melyeknek minden esetben jelen kell lenniük, a következők: 
- egy speciális kitűzött cél érdekében történik, 
- tudatosan megtervezett és irányított folyamatról van 
szó, 
- a lényeg: válogatott irodalmi anyagok olvastatása és 


megbeszélése. 


A segítő (terapeuta) kísérletet tesz arra, hogy a résztvevők 
elérjék a céljaikat. A célok eléréséhez feladatok teljesítésére 
van szükség, amelyek egyrészt a segítőé, másrészt a 
csoporttagoké, mely az irodalmi mű  befogadásán, 


megbeszélésén keresztül nyilvánul meg. 


A tevékenység célja: 
- a gyógyítás - rehabilitáció 
- a nevelés - erkölcsi, anyanyelvi, családi életre nevelés 
- személyiségfejlesztés - konfliktuskezelés, 
kommunikációs képességfejlesztés 


- megelőzés 

A tevékenység helyszínei: 


- gyógyító intézmények (kórházak, szanatóriumok, 
ambuláns betegellátó intézmények, stb) 

- szociális intézmények (gyermekotthonok, öregek 
otthonai, szociális otthonok, stb) 

- oktató-nevelő intézmények (iskolák, napköziotthonok, 
kollégiumok stb) 

- közművelődési intézmények (könyvtárak, klubok, 
olvasótáborok stb) 


- büntetésvégrehajtó, javító-nevelő intézmények 


A tevékenység irányítói: 


- orvosok, pszichológusok, szociális munkások 
- pedagógusok, szociálpedagógusok 


- könyvtárosok 


A tevékenységben felhasznált anyag: 

- nem szépirodalom 
- szépirodalom (novella, vers-, melyek terjedelmük 
miatt különösen alkalmasak az együttolvasásra; a 


megbeszélésre) 


A foglalkozás irányultsága: 


- befogadásra orientáló (receptív) 


- alkotásra orientáló (aktív) 


A tevékenység módszerei: 
- egyéni 


- csoportos 


A biblioterápia lényege: a mű katartikus hatása az olvasóra, 
befogadóra. Ezt a hatást azonban csak az igazi, esztétikai 
értékkel — bíró alkotás hordozza. A biblioterápiás 
csoportbeszélgetéseken a terapeuta a műben rejlő katarzisra 
épít, s a feldolgozás során a befogadó tudattalan vágyainak 
megszólítására, levezetésére törekszik. A szakírók a következő 
folyamatként írják le a mű meghallgatásától a változásig 
végbemenő folyamatot: 

- olvasás: meghallgatás, odafigyelés a műre 

- indentifikáció: azonosulás a helyzettel 

- projekció: helyettesítő tapasztalat 

- viszontreakció: katarzis (megvilágosodás, megértés) 

- belátás: visszalépés a saját világba, érzelmek, 

gondolatok kifejezése 


- attitűd: viselkedésváltozás, alternatívák nyílnak 

Az elhangzott irodalmi alkotás befogadása egyénileg történik, 
ezért nem tudjuk azt, hogy hogyan hatott a befogadóra, 
megértette-e annak üzenetét, milyen érzelmeket váltott ki 
belőle, milyen gondolatokat indított el benne. Beszélgetni kell 
mindezekről a . biblioterápiás csoportbeszélgetéseken. Az 
irodalmi mű spontán hatásán túl intellektuális, emocionális, 


szociális és viselkedési szinten képes befolyásolni a 


személyiséget. 

- intellektuális szinten: gondolkodásra —— ösztönzi az 
egyént. 

- szociális szinten: a tudatosság és szociális érzé- 
kenység növelésére használjuk a 
biblioterápiát. 

- viselkedési szinten: képzeletben különböző viselkedé- 
si módokkal való kísérletezés 
lehetősége. Viselkedés szempont- 
jából megfelelő  vezérelvekhez 
való jutás. 

- emocionális szinten: tehermentesítő, helyettesítő  él- 


ményt nyújt a résztvevőknek. 

Idővel olyan dolgokról is tud 
beszélni, amiről eddig nem tudott 
vagy nem akart. Más emberek 
problémáira, bajaira (de saját 
-ginglféeálaz hasonló) keresik a 
megoldást, s közben ösztönzést 
kapnak saját problémáik meg- 


oldására. 


a9 


Az irodalmi anyagok kiválasztása a kitűzött feladatok 
céljának megvalósítására 


Monroe mátrixa a biblioterápiás irodalom kiválasztására: az 
anyagokat az olvasók szerint, az illető szükséglete szerint, az 
alkalmazás célja, szintje szerint a tudatosság szintjének 
elemzésére, a megértés,  jövőtervezés,  megbírkózás a 
nehézségekkel alkalmazza. 

Vannak, akik az irodalmi anyag kiválasztásánál az irodalmi 
műfajok közül a csoportos biblioterápiás foglalkozásokon 
legalkalmasabbnak rövidségük és tömörségük miatt a novellát 


és a verset tartják. 


A biblioterapeuta feladatai: 
- a foglalkozás céljának kitűzése 


- a résztvevők, a csoporttagok kiválogatása, 
megismerése 
- a foglalkozás tematikájának elkészítése 


- a megfelelő művek kiválasztása 


A foglalkozás levezetése sokoldalú követelményt támaszt a 
biblioterapeutával szemben. Biztosítani kell a figyelmet az 
érdeklődés felkeltésével, a mű kiválasztásával, a módszerek 
megválasztásával. A foglalkozáson résztvevők szóbeli és 

metakommunikációs megnyilvánulásait is figyelemmel kell 
kísérnie, reagálnia kell a problémákra, el kell végeznie a 
szükségés korrekciókat, meg kell értenie a kommunikációban a 
mögöttes tartalmat. 

A foglalkozás után a résztvevők megnyilvánulásait értékelnie 
kell. Az észrevételek azért is fontosak, mert a biblioterapeuta 
visszajelzést kap a foglalkozáson résztvevők lelkiállapotáról, a 
csoportban lévő kapcsolatokról s arról, hogy a művet mennyire 
fogadták el vagy utasították el, mennyire vonatkoztatták 
személyes problémáikra. Kongruens személyiségnek kell 
lennie, akit etikai szempontból szigorú titoktartás kötelez. 
Tulajdonképpen segítő kapcsolatról van szó, melynek 
hatékonysága Carl Rogers amerikai pszichológus szerint nem 
annyira a módszeren, mint inkább a terapeuta személyiségén 
múlik. 

A segítségnyújtás legkorábbi és legismertebb formája az 
alamizsnanyújtás volt. Aguinói Szent Tamás 7 testi-lelki 
fogatkozás között tesz különbséget, melyeket 7-7 féle testi és 
lelki segítségnyújtással vagy alamizsnával kell orvosolni. Pl.: a 
tudatlant oktatni, a kétségben lévőnek tanácsot adni, a 
gyászolót vigasztalni, a megbántónak megbocsátani, 
számunkra terhest elviselni, mindnyájunkért imádkozni. A 
XXI. század embere a fenti sorokat olvasva ráébredhet arra, 


hogy a mai világunkban ezt a segítségnyújtást a szociális 

szolgáltatások kiépített rendszerének keretében kell 
megvalósítani. 

Mai világunkban a segítő foglalkozás kifejezést elég tág 
értelemben használjuk. Végzik ezt a munkát tanárok, orvosok, 
pszichológusok, szociálpedagógusok, lelkészek stb. Fontos az 
alkalmasság s a teherbíró képesség, valamint az önismeret. 
Ismerd meg önmagadat! - olvasható a delphoi jósda falán. A 
jósnő, ha jóslást kértek az emberek, ezt felelte: Ismerd meg 
önmagadat, és tudni fogod a sorsodat. Mert a sorsod te vagy... 
Változtass magadon, és változni fog a sorsod is. Fogadd el 
magadat, és el tudod majd fogadni sorsodat is. 

Fontos tanács ez, hisz ahogyan önmagunkhoz viszonyulunk, 
úgy alakítjuk a másik emberrel való kapcsolatunkat is. Popper 
Péter mondja: Aki megérti önmagát, másokat is meg fog érteni. 
Belső feszültségeinket átvisszük, kivetítjük a környezetünkre. 
A gyógyító munkában Carl Rogers felfogását, üzenetét 
fogadom el, akinek kulcsszavai a következők: nondirektivitás, 


empátia, bizalom, pedagógiai orientáció. 


Nondirektivitás: ez a csoportvezető viselkedésére vonatkozik. 
Nem irányít, a beszélgetést nem tereli következtetés levonása 
felé. Nem mond értékítéletet, magatartásával bátorít, mederben 


tartja a beszélgetést. 

Empátia: Az empátia lényege az, hogy az ember sajátos 
képességével bele tudja élni magát a vele kapcsolatban lévő 
másik ember lelkiállapotába, fel tudja idézni magában a 
másikban zajló indulatok, érzelmek és gondolatok tartalmát és 
összefüggéseit. (Buda 1993: 8.) Így jut el a másik ember 
inegértéséhez, bár az empátia a másik ember megismerésének 
nem kizárólagos, csupán sajátos módja. Az empátia elsősorban 
az érzelmi viszonyok megértésén alapul. Az empátia minden 
ember képessége, de ezzel a képességgel nem minden ember 
tud élni, sőt nem tudja alkalmazni minden helyzetben. Ez egy 
sajátos képesség, melyet fejleszteni kell. Az emberi 
kapcsolatok zavarainak megoldásában fontos szerepe van az 
empátiának. 

Az , empátia" szó eredeti jelentése az ókori görög nyelvben: 
erős érzelem, szenvedély. A későbbi európai nyelvek is 
átvették ezt a görög szót, majd a saját szabályaik szerint 
alakították vagy megőrizték a szóképet, miként a magyar nyelv 
is. Századok folyamán azonban az empátia szó lassan kiesett a 
nyelvhasználatból. A görög szó később az angol nyelvben 
ismét megjelent, főként a bölcselet, a művészetek, a hivatalok 
nyelvében. 

Jelentése egy múlt századi szöveg alapján, melyet Alfred Adler 
vizsgált, a következő: látni a másik ember szemével, hallani a 


másik ember fülével és érezni a másik szíve szerint. Az angol 

nyelvben tehát új jelentéstani tartalmat kapott az eredetileg 
görög szó. Ez az új tartalom 1897-ben vált tudományos 
fogalommá, ugyanis ebben az évben fordította le Edward B. 
Titchener Theodor Lipps német pszichológus egyik munkáját, s 
benne az , EinfühÍung" kifejezést empathy-empátia szóval adta 
vissza. 

Lipps rámutatott arra, hogy a műélvező szinte egybeolvad a 
műélvezet tárgyával, beleéli magát a műbe, s ez volt a 
Titchener fordításban az empátia lényege. Az empátia fogalma 
először tehát a művészi hatás értelmezésekor jelent meg, s ez 
bizonyítja azt, hogy a művészetek és a beleélés között nagyon 
szoros a kapcsolat. Magában a művészi alkotásban az empátia 
nem lényeges tényező, viszont a művészi alkotás 
befogadásában óriási az empátia szerepe. A művészi alkotás 
viszont kommunikáció sajátos kódban. Abban az esetben, ha a 
művészi ábrázolás tárgya ember vagy emberi történés, akkor a 
művész személyisége és a befogadó személyisége között a 
legszorosabb a kapocs. A művészeti alkotás befogadásához, 
megértéséhez kell a figyelem összpontosítása, az aktivitás, 
hogy a szórakoztató, gyönyörködtető hatások mögött 
megfejtsük a mélyebb mondanivalót. Fontos az azonosulás a 
szereplőkkel. — A művészethez való viszonyulást azonban 
tanulni és gyakorolni kell. Intenzív művészi élmény a 


szocializáció során alakulhat ki. A művészet hozzájárul a 

pszichológiai kulturáltság — fokozásához. A költészet 
szimbólumokat, a szépirodalom sémákat, kategóriákat ad, hogy 
a másik emberről kapott ismereteket feldolgozhassuk, s 
megértsük, hogy bizonyos helyzetekben a másik ember mit 
gondol, mit él át, s millyen érzelmek, indulatok feszülnek 
benne. 

C. Rogers hangsúlyozza, hogy a beleélésen túlmenően a 
visszatükrözés a döntő mozzanat. Mégpedig a kliens érzéseinek 


olyan visszatükrözése, amely az ő helyzetében elfogadható. 


Bizalom: A terapeuta érezteti a csoport tagjaival, hogy 
megbízik bennük, a bizalom légköre veszi őket körül. Rogers 


bizalma az élet minden területére kiterjed. 


Pedagógiai orientáció: C. Rogers szerint a változás az 
emberben fejlesztéssel, neveléssel elérhető. Szerinte az ember 
születésétől fogva szocializálódva van arra, hogy megtanuljon 
megoldási módokat, viselkedési fordulatokat. Ebben a 


folyamatban a terapeuta nem minta, hanem kalauz. 

Összegzés 


Arról, mi az élet igazi élménye 


, AZ igazi élmény az ember számára tehát elsőrendűen 
ennyi: önmagának megismerése. A világ megismerése 
érdekes, hasznos, gyönyörködtető, félelmes vagy 
tanulságos; önmagunk megismerése a legnagyobb 
utazás, a legfélelmesebb felfedezés, a legtanulságosabb 
találkozás. Rómában vagy az Északi Sarkon járni nem 
olyan érdekes, mint megtudni valami valóságosat 
jellemünkről, tehát hajlamaink igazi természetéről, a 
világhoz, a jóhoz és rosszhoz, az sedlsörekéve a 
szenvedélyekhez való viszonyunkról. Mikor értelmem 
eléggé megérett erre, már csak ezt az élményt kerestem 


az életben." (Márai 1999: 10.) 


A könyvek és a benne lévő történetek, a belőle levont 


tanulságok mindenkiről, mindenkihez, mindenkinek szólnak. 


Kapcsolódnak életünkhöz, s a bennünk lévő lélekhez. 


Ezért kell: 

Mindnyájunknak 


sokat olvasni, 


megérteni 

a könyvekben lévő üzenetet. 
Elgondolkodni 
magunkon, 

másokon, 

megkeresni 

a segítés módját. 

Ha mindez 

teljesül, 

esélyt adunk 

arra, 

hogy lelki sérüléseinket 


gyógyítsuk. 


Így válik a biblioterápia a társadalom hagyományos gyógyító 
funkciójává, melyet az olvasás által érünk el. 

Az olvasás segít élni, átélni és túlélni bajainkat. Olyan világ 
részesévé válunk általa, melyben a segítés, a mások megértése 


a cél. 


67 


A könyvek segítenek abban, hogy megértsük, a 
legreménytelenebb helyzetekből is van kiút, hogy a szenvedés 
enyhíthető, és minden élethelyzetből erőt meríthetünk, s 


megoldhatjuk lelki problémáinkat. 

Ajánlott terápiás repertoár 


Ady Endre: A könnyek asszonya 
A másik kettő 
Meg akarlak tartani 
A sárga láng 
Jöjj, Léda megölellek 
Héja-nász az avaron 
Valaki útravált belőlünk 
Elbocsájtó, szép üzenet 
Már vénülő kezemmel 


Andersen, Hans Christian: A teáskanna 
A hajdina 
Egy anya története 


Arany János: Családi kör 
Babits Mihály: Barackvirág 


Cigány a siralomházban 
Esti kérdés 


Boldizsár Ildikó: A fekete világkerülő ember 
Bronté, Emily: Üvöltő szelek (részletek) 
Collodi, Carlo: Pinokkió kalandjai 
Csáth Géza: Anyagyilkosság 

A kis Emma 


A varázsló halála 


Déry Tibor: Szerelem (részletek) 


Dosztojevszkij: Karamazov testvérek (részletek) 


Ende, Michael: Momo írészletek) 
Végtelen történet (részletek) 


Fekete István: Tüskevár írészletek) 
Téli berek (részletek) 
Tíz szál gyertya 
Barangolások 


Gelléri Andor Endre: Egy fillér 
Álmok kószálása 
Golding, William: A legyek ura (részletek) 


Hugo, Victor: Nyomorultak (részletek) 


József Attila: Kései sirató 
Mama 
Karóval jöttél 
Reménytelenül 
Gyermekké tettél 
Nagyon fáj 
Ha nem szorítsz 
Csókolj, csókolj 
Az a szép régi asszony 
Keresek Valakit 
Judit 
Óda 
Nem emel föl 
Szegényember balladája 
Lopók között szegényember 

Juhász Gyula: 


Kafka, Franz: 
Karinthy Frigyes: 
Kástner, Eric: 


Kosztolányi Dezső: 


Marguez, Gabriel Garcia: 


Márai Sándor: 
Mikszáth Kálmán: 
Milne, Alan Alexander: 


Móricz Zsigmond: 


Mondd, mit érlel 
Kirakják a fát 
A Dunánál 


Tiszai csönd 
Anna örök 


Az átváltozás (részletek) 
Tanár úr kérem 
A két Lotti 


A kulcs 

Aranysárkány (részletek) 
Daliás nagyapám 
Pacsirta (részletek) 
Fürdés 


Száz év magány 
Füveskönyv 

A két koldusdiák 
Micimackó 


Hét krajcár 
Tekintetes tanító úr 
Ami megérthetetlen 
Tragédia 
Barbárok 
Árvácska (részletek) 
Légy jó mindhalálig (részletek) 
A boldog ember (részletek) 
Égi madár 

Nagy László: 


Németh László: 


Ottlik Géza: 


Örkény István: 


Palotai Boris: 
Pál apostol: 


Polcz Alaine: 


Radnóti Miklós: 


Saint-Exupéry, Antoide de: 
Sarkady Imre: 

Sánta Ferenc: 

Semprun, Jorge: 
Shakespeare, William: 


Sütő András: 

Ki viszi át a szerelmet? 


Gyász (részletek) 
Iszony (részletek) 


Iskola a határon (részletek) 
Macskajáték (részletek) 
Egypercesek 

Tóték (részletek) 

Az ember melegségre vágyik 
Zöld dió (részletek) 


A szeretet dicsérete (himnusza) 


Asszony a fronton 
Ideje a meghalásnak 


Tétova óda 

Csöndes sorok lehajtott fejjel 
Vihar előtt 

A kis herceg 

Elveszett paradicsom (részletek) 
Sokan voltunk 

A nagy utazás (részletek) 


Romeo és Julia (részletek) 


Gyermekkorom tükörcserepei 
(részletek) 


Szilágyi Domokos: 


Tamási Áron: 


Updike, John: 


Weöres Sándor: 
Williams, Tennesse: 


Wilde, Oscar : 


Kényszerleszállás 
Harminckét sor a boldogságról 


Ábel a rengetegben (részletek) 
Osvigasztalás 


Bölcső és bagoly (részletek) 


Az élet alkonyán c. kötetből , A 
farmház" c. elbeszélés 


A teljesség felé (részletek) 
A vágy villamosa 


A boldog herceg 
Az önző óriás 

A GYÓGYÍTÓ KÖNYV olyan irodalmi és tudományos igényű álkotás, 
amely felkelti az olvasó, ; kutatómunkát végző érdeklődését az 
örzik z JOGA alom iránt .Gödéné Dr.Török Ildikó rámutat arra, 
hogy a far válás segítőjeként, a személyiség fejlődési 
folyamatá ftds, kiemelt szerepet kap a korai olvasási 
szokások veled sss az ké könyvvel, olvasással kapcsolatós 
attitűdje. Kiemeli a mese jelentőségét a gyermeki évek színésebbé 
tételében, fejlesztő hatását az értékrend kialakítására, 

valamint áz érzelmek, feszültségek levezetésében. Kutatói és 
személyes érdeklődését kielégítve feltárja a művészetterápiák 
közül a biblioterápia jelentőségét, utal a történetiségre és 
alkalmazásának jelentőségére. Ritkán olvasható ilyen kiemeléssel 
és kontextusban az olvasás szeretete, mint igény és az olvasás 
alkalmazása, mint gyógyító tevékenység. 

Ajánlom mindazoknak, akik elhivatottan alkalmazzák, illetve 
szeretnék alkalmazni a biblioterápiát, hogy még nagyobb hittel 

és kedvvel tegyék hatékonyabbá munkájukat. 

Mert az olvasás öröm, élmény, tapasztalat! Sokat kell, illetvé 
kellene olvasni, hogy megértsük a könyvek, az irodalmi alkotások 
üzenetét. 


Dr. Bodnár Gabriella 


